Florianus

For mannsnavnet, se Florian (navn).

Florianus (latin: Marcus Annius Florianus Augustus; engelsk: FlorianJones (1971): The Prosopography of the Later Roman Empire, s. 367, fransk: Florien; ukjent fødsel, død september 276) var romersk keiser i noen måneder i 276.

 Liv og virke 
 Bakgrunn 
Florianus ble sagt å ha vært halvbror på morssiden med keiser Marcus Claudius Tacitus.Historia Augusta, Vita Taciti, 17:4 Han ble utnevnt til prefekt av pretorianergarden i Tacitus' hær under hans krigskampanjer mot goterne, og i henhold til tilgjengelige kilder ble han valgt av hæren i den vestlige delen av Romerriket til å etterfølge Tacitus som keiser i 276, men det skjedde uten godkjennelse fra det romerske senatet.Southern (2001): The Roman Empire from Severus to Constantine, s. 127 Imidlertid fikk han preget mynter som hadde betegnelsen «SC»«SC» = Senatus consultum, latin for «forordning av sentatet» og således viste det en form for binding til senatet.Mc Mahon, Robin (2000): «Florian (276.D.)» i: De Imperatoribus Romanis.

 Opprør fra Probus 
Florianus bekjempet den germanske stammen herulere da den romerske hæren for de østlige provinsene valgte Probus til ny keiser.Historia Augusta, Vita Probi, 10:1 Florianus hadde støtte i Italia, Gallia, Hispania, Britannia, Africa og Mauretania. De to rivaliserende keiserne møttes i slag i Kilikia i Anatolia. Hæren til Florianus var helt klart den største, men Probus var en langt mer erfaren hærfører og han unngikk å sette alle styrkene sine inn i en direkte konfrontasjon.Gibbon (1776–1789): Decline & Fall of the Roman Empire, kapittel 12 Den vestlige hæren til Florianus var ikke blitt tilvendt til det varme og tørre forholdene i Anatolia,Southern (2001): The Roman Empire from Severus to Constantine, s. 128 og Probus klarte å sikre seg en liten seier. Den var i seg selv ikke avgjørende, men Florianus' egne soldater hadde tapt motet eller troen på sin egen hærfører, og de drepte Florianus. Han døde i september 276 etter å ha vært keiser i kun 88 dager.

 Referanser 

 Litteratur 
Primære kilder
 Aurelius Victor: Epitome de Caesaribus
 Historia Augusta, «Vita Taciti»
 Eutropius: Breviarium ab urbe condita, ix. 16
 Johannes Zonaras: Compendium of History
 Zosimus: Historia Nova

Sekundære kilder
 Mc Mahon, Robin (2000): «Florian (276.D.)» i: De Imperatoribus Romanis.
 Jones, A.H.M., Martindale, J.R. (1971): The Prosopography of the Later Roman Empire, Vol. I: AD 260-395, Cambridge University Press
 Southern, Patricia (2001): The Roman Empire from Severus to Constantine, Routledge
 Canduci, Alexander (2010): Triumph & Tragedy: The Rise and Fall of Rome's Immortal Emperors, Pier 9, ISBN 978-1-74196-598-8
 Gibbon, Edward (1776–1789): Decline & Fall of the Roman Empire

 Eksterne lenker 


Kategori:Romerske keisere
Kategori:Dødsfall i 276
Kategori:Krisen i det tredje århundret